Tere! Sid Roth siin.
Tere tulemast minu maailma, kus kõik on loomulikult üleloomulik!
Paljud on maganud maha ukse üleloomulikku sfääri,
mõeldes, miks küll Jumal on nad välja jätnud?
Tegu on Jumala paremini hoitud saladusega,
mis saab tänasest avalikuks.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Püha Vaim, see siin on nüüd Sinu lava.
Tule ja võta kõik üle.
Sul on siin täielik vabadus, Püha Vaim.
Uks üleloomulikku sfääri
peitub üleloomulikes keeltes ehk keeltes rääkimises.
Kuid isegi enamus, kes räägivad keeltes, ei hinda seda.
Vähemalt nende teod näitavad nii.
Või siis seetõttu, et nad tahavad olla tundlikud mittekristlaste suhtes.
Nüüd aga on aeg olla Jumala-tundlik!
Nüüd on aeg olla Jumala-tundlik!
Olen uurinud ajaloo suurimate jumalameeste-naiste elusid
Nimetan neist täna vaid mõned üksikud,
aga igaüks neist on öelnud,
et nad pidid palvetama keeltes 4, kuni 6, kuni 8 tundi päevas.
Nimetan mõned neist.
Üks neist oli mustanahaline mees,
kes ajal, mil polnud segakogudusi, rajas ühe sellise Californias.
Ta palvetas keeltes tunde ja tunde.
Kui Jumala ligiolu polnud tuntav,
tõmbas ta ühe kasti pähe ja istus seal nii.
Inimesed teadsid, et imed ei hakka sündima enne,
kuni ta selle kasti peast võtab.
Talle lähedal olnud inimesed kuulsid, mida ta seal kasti all tegi.
Ta palvetas oma üleloomulikus keeles ehk keeltes.
Teine isik, kellest alles hiljuti lugesin
ja keda ka kohtasin,
on dr. Cho, kes juhib maailma suurimat kogudust.
Sinna kuulub u miljon inimest.
Ta ütles: "Ma poleks suutnud saavutada kõike tehtut,
kui ma poleks palunud iga päev 4, 5 või 6 tundi keeltes.
See oli ülivajalik.
Ütled: "Mul pole vahel aega tundigi paluda!"
Sa ei mõista.
Kui palvetad keeltes,
hakkab Jumal voolama su elus, mitte ei muuda seda raskemaks.
Ta mitte ei sega su päeva, vaid teeb sellest päevast päeva.
Teine mees, keda teadsin, oli dr Kenneth Hagin,
kes tänaseks on juba taevas.
Mil iganes sa ta teenistustele läksid - ta istus laval, käed risti süles
ja suu muudkui käis.
Ta palvetas keeltes.
Muide, ta poeg jagas kord loo,
kuidas nad isaga telekast jalgpalli vaatasid,
nautides ja elades täiega kaasa ning mugides popcorni.
Kuniks poeg ütles korraga isale: "Isa, sa palvetad keeltes.
Katsu nüüd ometi olla - võta kordki vabalt!"
Isa vaatas ta poole ja lasi aga keeltes edasi.
Ühtlasi oli üks kuulus juudi rabi, keda tunti keeltes rääkimise poolest.
Teate, kes see oli?
Tarsosest pärit Saulus, kellest sai kuulus Paulus.
Paulus ütles keeltes rääkimise kohta 1 Korintlastele 14:5 järgmist:
"Ma tahaksin, et teie kõik"
Öelge: "Kõik." - Kõik.
"...räägiksite keeli"
Seda ütleb mees, kes kirjutas enamuse Uuest Testamendist.
Ka ütles ta 1 Korintlastele 14:18:
"Ma tänan Jumalat,
et ma räägin keeli rohkem kui teie kõik."
Tegelikult aga - ta oli enam kui hõivatud vend.
Ta kirjutas enamuse Uuest Testamendist.
Ta kuulutas Jumalast väga paljudes kohtades
ja koges ka tagakiusu,
aga ta teadis, kui oluline on palvetada üleloomulikes keeltes.
Paulus annab ka 1 Tessalooniklastele 5:17
otsekui kui korralduse
ja ma esitan teile väljakutse seda täita,
tehes seda just keeltes palvetamise kaudu.
See on ainus viis, kuidas seda teha.
Paulus ütles:
"Palvetage lakkamatult" 1 Tessalooniklastele 5:17
Teadsid sa, et sa võid paluda keeltes ilma huuli liigutamatagi?
Ilma heli tegemata.
Võid ju oma emakeeleski nõnda paluda
ja nii võid ka selliselt paluda keeltes.
Paljud küsivad: "Kas Jumala annid ja üleloomulikud keeled
on muutunud?"
Nii tore, et küsisite.
Vaadates Vanas Testamendis Malaki 3:6,
siis Jumal ütleb seal:
"Sest mina, Issand, ei ole ennast muutnud."
Aga kus seda Uues Testamendis öeldakse?
Kuna Uus Testament lähtub Vanast, leiame selliseid kinnitusi sealtki.
Näiteks Heebrealastele 13:8 ütleb:
"Jeesus Kristus on seesama eile ja täna ja igavesti!"
Ehk siis, Jumal pole muutunud!
Kui üldse, siis me inimestena ja ka usklikena oleme muutunud.
Mis puutub keeltes rääkimisse,
siis üks suur probleem, millega paljud kokku puutuvad,
on see, et keeltes rääkimise osas on kaks väga suurt väärarusaama.
Üks on see,
et sa ei saa järgida samu reegleid kahe erineva spordiala juures.
Mida ma selle all silmas pean?
Püüa sa mängida jalgpalli pesapalli reeglite järgi!
See ei toimi,
sest need reeglid kehtivad vaid pesapalli puhul.
Ka Piiblis on suurel hulgal erinevat liiki üleloomulikke keeli,
mistõttu kui seal on juttu reeglitest ühe üleloomuliku keele kohta,
siis see ei puuduta veel kõiki üleloomulikke keeli.
See aga on koht, kus paljud eksivad.
Samas on Piiblis paar kirjakohta, mis otsekui väidaks,
et keeltes rääkimine on aegunud teema
või et kõik ei räägi keeltes.
See aga on Piibli vääriti tõlgendamine, mistõttu räägin neist kohe.
Paulus küsib 1 Korintlastele 12:30: "Ega kõik räägi keeli?",
millele otsekui vastus oleks: "Ei!"
"Selge, siis mul on sellest pääsetee!" Ei ole.
Sest lugedes veidi eespoolt, 28. salmi,
me näeme, et Paulus ütleb seda koguduse kontekstis,
kus mitte kõigil pole avalikku keeltes kõnelemise andi,
mida ka tõlgitseda.
Kuid oma isiklikus elus on kõigil oma isiklik palvekeel.
Nii et küsimus pole selles, et sulle pole seda andi antud.
Jah, sul pole seda võib-olla avalikes kohtades kasutamiseks,
aga see on su sees olemas,
ootamas oma hetke, et sealt välja murda
ja see kohe peagi juhtub ka.
Teine koht, mis otsekui viitaks keeltes kõnelemise kadumisele,
on 1 Korintlastele 13, salmid 8, 10 ja 12.
"...olgu keeled - need vaibuvad, olgu tunnetus - see lõpeb ära."
Kas te tunnetus on kadunud?
Las ma loen edasi.
Millal see tunnetus ja keeled kaovad?
Loeme edasi.
1 Korintlastele 13:10:
"...aga kui tuleb täielik (ehk täiuslik) siis kõrvaldatakse poolik (st keeled)."
Siin tekkib küsimus, mis see "täiuslik" on
ja kuidas me teame, kui see on tulnud?
1 Korintlastele 13:12:
"Praegu me näeme aimamisi nagu peeglist,
siis aga palgest palgesse.
Praegu ma tunnetan poolikult,
siis aga tunnetan täiesti, nagu minagi olen täiesti tunnetatud."
Osa inimesi arvab, et see "täiuslik" on Piibel
ja teatud mõttes Piibel on seda ka.
Samas ei räägita siin siiski Piiblist.
See "palgest palgesse" siin
Millal me näeme Jeesust palgest palgesse?
Siis, kui Ta tagasi tuleb! See on see, kui see "täiuslik" tuleb.
Kuid, me ainuüksi ei näe Teda palgest palgesse,
vaid me saame ka tunnetama kõike täiuslikult.
Kas keegi teist täna juba teab ja tunnetab täiuslikult?
Kui nii, siis tulge siia minu kohale, sest mina ei tunneta veel.
Ma maise inimesena ikka maadlen veel teatud asjadega.
Tean küll piisavalt tõde, et elada välja oma saatust,
aga kui see "täiuslik" tuleb - kui Jeesus tuleb tagasi,
saame me teadma ja tundma nii nagu me ise oleme Tema poolt tuntud.
See on see, mida Jumal siin ütleb.
Mainisin ennist, et on olemas erinevaid üleloomulikke keeli.
Isiklik palvekeel, mida rakendad isiklikult.
Igal hommikul ärgates ma palvetan keeltes.
Ma otsekui pole päevaks valmiski, kui ma ei palveta keeltes.
Siis on nö avalik palvekeel, millest ka juba rääkisime
ja see kõlab näiteks koguduses,
kus keegi palvetab keeltes ja siis keegi teine tõlgitseb seda.
Mitte kõigil pole seda tõlgitsemise andi.
Kuid siis on veel ka ülistav keeltes palvetamine.
Mulle meeldib ülistada keeltes.
Lisaks neile on veel keelte tõlgitsemine,
Jumalast kuulutamine võõrastes keeltes.
Sellele kehtivad täiesti omaette reeglid.
Erinevat liiki võõrad keeled.
Paljud inimesed palvetavad samas üleloomulikus keeles,
kui 20 aastat tagasi.
Nad pole sealt kunagi erinevate keelte juurde liikunud.
Ja siis nö ägavas keeles palvetamine.
Roomlastele 8:26 ütleb:
"Me ju ei tea, kuidas palvetada...
kuid Vaim ise palub meie eest sõnatute ägamistega."
Ägamistega otsekui sünnitusvaludes oigav naine.
Nii et keeltes palvetamist on mitut erinevat sorti.
Miks on keeltes palvetamine nii oluline?
1 Korintlastele 14:4 on öeldud:
"Kes keeli räägib, ehitab iseennast"
See on kui auto aku -
kui palvetad keeltes, see otsekui laeb seda akut;
su vaim saab laetud ja üles ehitatud.
Keeltes palvetamine on ka kui vaimne lihastrenn.
Paljud usklikud pole kunagi palunud üleloomulikes keeltes.
Veelgi suurem šokk aga on need,
kes küll räägivad keeltes, aga rakendavad seda väga vähe.
Nad on selle anni otsekui riiulile pannud.
Kuid mõlemad need seisud muutuvad peagi.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
See on hämmastav!
Lugesin New York Times'st artiklit
ülikooli tasandil teaduslike uuringute kohta,
mis tõestavad, et keeltes rääkimine muudab ajukeemiat,
tugevdab immuunsüsteemi,
aitab kaasa probleemide lahendamisele
ja otsuste langetamisele
ja muudab ka emotsionaalsemalt stabiilsemaks.
See on tõesti fenomenaalne, et ilmalik ajaleht sellest kirjutab.
Teaduslikest uuringutest, mis seda kõike kinnitavad.
Palvetades keeltes palvetad täiuslikke palveid.
Mis mõttes täiuslikke?
Sest su ajul pole kogu informatsiooni.
Su vaimus elab aga Jumal ise, kellel on kogu informatsioon.
Nii et paludes keeltes
palud just seda, mida Jumal sulle sel eluhetkel soovib.
Kuid küsimus pole vaid täiuslikes palvetes,
aga ka täiuslikus usus.
Miks see on täiuslik usk?
Sest su aju ei saa aru, mida see palub.
Sa ei saa öelda: "Oo, palusin just, et hakkan vee peal käima,
aga ma ei suuda ju seda!"
Sa isegi ei tea, et seda palusid!
Nii on keeltes palutud palved täiuslikud palved täiuslikus usus.
On siin kedagi, kes ei tahaks paluda selliseid palveid?
Mina küll tahan.
Niipea, kui avad oma suu ja hakkad keeltes paluma,
on sul kohene ligipääs Jumalale.
See avab ukse üleloomulike andideni
ja see tervendab
Paljud muide ei tea seda, kuigi New York Times teadis.
Esimene asi, mida sa keeltes palvetades teed,
on see, et sa palud oma tunnete tervenemise pärast.
Sageli on nii,
et su keeltes palutud eestpalved ei toimi enne,
kuniks su tunded on saanud terveks.
See toob kaasa tarkuse
ja seeläbi ka sügava meeleparanduse asjades, mille oled endasse matnud.
Teate kindlasti Roomlastele 8:28,
kus on öeldud, et Jumal laseb kõik tulla heaks.
Aga teate, mida 26.-27. salmid ütlevad?
Seda siis, kui palute keeltes!
Siis töötavad kõik asjad hästi välja.
Suuuuuuur vahe!
Olles kunagi juut, kes ei uskunud Jeesusesse,
olin seotud võltsüleloomulikkusega nagu New Age ja okultism.
Kui aga siis kuulsin tõelisi usklikke palvetamas keeltes,
arvasin, et tegu on kõige erilisema üleloomulikkusega,
mida olin eales kuulnud või näinud.
Kui aga ma ise, juba Jeesusesse uskujana,
hakkasin rääkima üleloomulikes keeltes,
rääkisin kellegagi keeles, mida ma ise ei osanud,
juhtides selle mehe Jeesuse juurde.
Tegu oli Howardi Ülikooli professoriga, arstide õppejõuga Washington DC's.
Rääkisin temaga tema enda keelemurdes.
Apostlite tegude raamatus on öeldud,
et jüngrid rääkisid ka nelipühapäeval erinevate inimeste keelemurdes.
Ütlesin sellele mehele, et ta peaks uskuma Jeesusesse.
Ta vaatas pahaselt oma naise poole ja ütles:
"Sa õpetasid teda selliselt paluma!"
Siis aga jätkas:
"Oota, sa oled ju hoopis teisest Filipiinide maaosast pärit
ega räägi mu keelemurret.
Nii ei saanud sa tal käskida mulle nõnda öelda."
Läksin temaga Georgetowni tänavaile -
professor ja õppejõud nagu ta oli
ja me jagasime seal koos mööduvatele tudengitele traktaate.
Üks ta õpilastest küsis: "Doktor, mida te siin teete?"
ja ta vastas: "Olen armunud Jeesusesse."
Te arvate, et see on väärt aplausi, aga kuulge veel seda!
Ta naine ütles peale oma mehe päästetud saamist,
kui olin kuulutanud talle keeltes ta oma keelemurdes,
oskamata sõnagi ta keelt, aga juhtides ta Jeesuse juurde.
Ta naine ütles:
"Ta oli peale seda kogemust parim mees, keda endale eales tahta."
Kui sa ei palu veel keeltes
või sul pole erinevate keelte kõnelemise või tõlgitsemise andi
või Püha Vaimu tuld,
siis mine ja vaata me selle saate pikemat versiooni.
Ava internetis: www.sidroth.org/fire
kus palume üleloomulikes keeltes
nii su pere, pääste, peresuhete, töö, abielu, raha, tervenemise, imede
ja põlvkondlike takistuste eest.
See saab muutma su elu.
Intervjueerisin kord üht naist otse siin, oma saates.
Tegu oli koduperenaisega.
Ta käis kohalikus toidupoes, tuli auto juurde, pani kotid autosse
istus rooli taha ja auto tagaistmel oli üks mees,
kes sihtis teda relvaga kuklasse ja ütles: "Sõida!"
See naine ei teadnud, et see mees oli vägistanud ja tapnud üle 40 naise,
kes nägid välja just nagu tema.
Mees hoidis relva ta kuklas ja sundis teda metsa sõitma.
Naine sõitis
ja mees käskis tal sinna jõudes välja minna.
Kogedes endiselt relva kuklas, ütles ta: "Ma olen jumalanaine.
Ma palvetan keeltes."
ja siis ta hakkas keeltes palvetama.
Ta ütles: "Ma ei tea, kuidas see juhtus, aga see pidi olema Jumala enda tegu"
Mees hakkas selle peale nutma.
Ta oleks vangi tagasi sattudes surmatud.
Ta hakkas nutma
ja võttis Jeesuse oma Issanda ja Päästjana vastu.
Kuid ta ei teadnud, et see naine oli juba tunde keeltes palvetanud,
enne, kui ta teda relvaga sihtis.
Mees lubas naisel kutsuda endale politsei,
läks vangi
ja suri kõige õnnelikuma surmanuhtlust kandva mehena.
Kõigest lähemalt me pikemas saates.
Oleme kohe tagasi.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN kristlik netivõrgustik on nähtav nii su nutiseadmetes kui Smart-TV's.
Seda tänu tasuta ISN-äpile.
Maailm ei vaja veel üht kristlikku televõrgustikku.
Maailm vajab elumuutvaid saateid,
mis kannavad endas Jumala kogetavat ligiolu
ja millele neil on ligipääs, kus ja millal iganes.
ISN'i kaudu nähtavad saated täidavad su vajadusi 24/7
nii su nutiseadmete kui Smart-TV kaudu.
Lisaks rohkesti saateid ISN'i netiarhiivis.
Lihtsalt lae endale tasuta ISN-äpp alla.
Kus ja millal iganes - Jumal pole millegagi piiratud,
nii nagu pole ka piiratud su ligipääs Jumala üleloomulikkusele.
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
Järgmises saates...
Tere! Mina olen Bobby Conner.
Jumal näitas mulle ette pandeemiat ja kõike koroonaga seonduvat.
Ka konflikti Venemaa-Ukraina vahel.
Jumal ei tee kunagi midagi enne,
kui pole ilmutanud seda oma sulastele ja prohvetitele.
Jumal ütleb meile,
et meil saab olema auline tulevik läbi Jeesuse.
Vaadake meid järgminegi kord, et saada teada,
mida Jumal on oma rahva jaoks valmis pannud.
See info peitub Jumala Sõnas, mitte kaasaja meedias.
Jumalal on head plaanid me jaoks. Olge õnnistatud!
Jumala üleloomulikkusel ei ole piire,
nii nagu pole ka piire su üleloomulikuks läbimurdeks
ükskõik, kus ja millal.
ISN netivõrgustiku kaudu näeb saateid 24/7.
Seda nii su nutiseadmetes kui Smart-TV kaudu.
Tõlge: Anne-Ly Raukas